הוועדה לענייני ביקורת המדינה, כנסת 16, פרוטוקול מספר 72, 2004-02-09 09:30

אמנון כהן: אני פותח את הדיון בנושא התאחדות כדורגל בישראל, דוח מבקר המדינה על האיגודים 2001- עמ' 85.

אמנון כהן: נושא שני, אנחנו פונים שוב אדוני המבקר, בבקשה לחוות דעת מבקר המדינה על ניהול ההתאחדות לכדורגל בישראל.

אמנון כהן: הוא נולד לבקשת חבר הכנסת גלעד ארדן, וזו כמובן בקשת הוועדה.

אמנון כהן: למען האמת, ראיתי פרסומים בעיתון בנוגע לשכר של ההתאחדות לכדורגל וכל מה שמתנהל שם, וחיפשתי מדוח המבקר בנושא.

אמנון כהן: וראיתי שהיה דוח ממצה מאוד על-מנת באמת לשפר את כל מה שקורה בהתאחדות לכדורגל בישראל.

אמנון כהן: לכשעצמו, הפעילות היא מאוד טובה לעם-ישראל, חינוכית, גם לנוער גם למבוגרים, גם לנשים.

אמנון כהן: אבל את הליקויים צריכים לתקן.

אמנון כהן: ולאחר שראיתי ועיינתי בדוח של אדוני המבקר, שלמעשה הוא התייחס עד סוף שנת 2000 וכמובן אנחנו נעמוד על כמה נקודות בממצאים של הדוח.

אמנון כהן: לאחר מכן התחלתי קצת לבדוק את הדברים, שר התרבות והספורט לשעבר, מתן וילנאי, הקים עוד ועדה, כנראה שראה שלא מיישמים את דוח מבקר המדינה או שכן, נשמע כרגע כאן, אבל היה דוח של דוח סטרשנוב שהוא פורסם שנתיים לאחר מכן.

אמנון כהן: גם לגביו אנחנו רואים שהליקויים שגילו שם - כמעט זהים אגב בהרבה מאוד תחומים, הלכו לתחומים אחרים, אבל תחומים שבדקו שיש חפיפה ממש מובהקת בין דוח של אדוני המבקר לדוח השני.

אמנון כהן: תחילה, אנחנו רוצים להתמקד בדוח החשוב של אדוני מבקר המדינה ואנחנו מאוד נשמח לשמוע שהליקויים תוקנו, זה למעשה עניין הדיון של היום.

אמנון כהן: ראשית הייתי מבקש מאדוני המבקר, או מישהו מטעמכם, את עיקרי הדוח וממצאי הדוח בקצרה, כי אם קיבלתם אחרי זה עדכונים שהכל תוקן, אנחנו מאוד נשמח לשמוע כמובן.

עמוס סלייפר: הענף כולו באמצעות הסדרת פעילותו.

עמוס סלייפר: הכדורגל הוא אחד מענפי הספורט המרכזיים בארץ ובשל מספרן הרב של הקבוצות והשחקנים, והמחזור הכספי הגדול הכרוך בו, יש חשיבות בשמירה על יציבות הענף ועל אפשרות קידומו.

עמוס סלייפר: כדי להשליט סדר בנושאים הכספיים הכרוכים בניהול הקבוצות, ובעקבות דוח של וועדה ציבורית שמינתה ההתאחדות, היא הנהיגה ב-1992 תקנון לבקרת תקציבים והפקידה בידי רשות לבקרת תקציבית את הסמכות לאשר את תקציבי הקבוצות בשלוש הליגות העליונות.

עמוס סלייפר: הביקורת העלתה שניסיונות ההתאחדות להקטין את הגירעונות של הקבוצות בליגות העליונות, בחלקן לא עלו יפה.

עמוס סלייפר: ואחדות מן הקבוצות אף הגדילו את גירעונותיהן.

עמוס סלייפר: אשר לתמיכה הכספית במחלקות הנוער של הקבוצות שבהם טמונות עתודות השחקנים, לא הופעלו בקרות מספיקות כדי לוודא שהן מקבלות את נתח התקציב הראוי.

עמוס סלייפר: אשר לקבוצות מהליגות הנמוכות - ההתאחדות לא אכפה עליהן את הוראות מתכונת הפיקוח שקבעה להם.

עמוס סלייפר: המבנה הארגוני של ההתאחדות נבדק ב-1997 בידי חברת ייעוץ שההתאחדות הזמינה את שירותיה.

עמוס סלייפר: חברת הייעוץ העלתה שיש חפיפה בין היחידות הארגוניות בהתאחדות ושהה

עמוס סלייפר: נחיות לעובדים ניתנו בידי מי שלא היו מוסמכים לכך.

עמוס סלייפר: ההתאחדות לא דנה בממצאי חברת הייעוץ ולא עשתה את השינויים הארגוניים המתחייבים.

עמוס סלייפר: ההתאחדות קשורה עם ספקי שירותים וטובין שנים רבות, בלי שבדקה מפעם לפעם הצעות מחיר ועם אחדים מהם, לא חתמה על הסכמים.

עמוס סלייפר: בחלק מן ההתקשרות לא בחרה ההתאחדות את הספק הזול ביותר בלי שהובאו נימוקים לכך.

עמוס סלייפר: התאחדות התקשרה עם כמה ספקים ונותני שירותים בעסקאות חליפין וקיבלה שירותים ממכון ווינגייט, באמצעות הקצבות מרשות הספורט, בלי שפעילויות אלו קיבלו ביטוי בדוחות הכספיים.

עמוס סלייפר: אדוני היו"ר, במענה לשאלה שלך, אנחנו לא עשינו ביקורת מעקב בהתאחדות, כך שאני לא יכול לבוא ולהגיד לך שהליקויים תוקנו.

אמנון כהן: לא ראיתי לנכון לדחות כי אם יש עניין - וכבר דחיתי פעם - ההזמנות יצאו ב-25 בינואר, ואז אמרו לנו שכולם יהיו בדבלין.

אמנון כהן: כולם צריכים להיות בדבלין - לא יודע מי - אבל אמרו, כולם בדבלין.

אמנון כהן: ב- 2.2 רצינו לקיים את הדיון אז אמרו, כולם בדבלין - התחשבנו - אמרנו בקשה, ואז נקבע למעשה להיום, 9.2, לא ראיתי לא נכון לדחות, כי אני חושב שאין פה מה לדחות ולכן אנחנו מקיימים את הדיון.

אמנון כהן: אבל אני מציין שוב, יש לכם לובי מאוד רציני ומאוד טוב.

אמנון כהן: אני מקווה שגם הממצאים יהיו טובים, עכשיו כשתיקנתם את הדברים, כי אם לא תיקנתם נצטרך עוד חודשיים או שלושה, כדי לקיים עוד דיונים כאן עד שהדברים באמת יטופלו כראוי.

אמנון כהן: בנושא השני בעניין הבקשה לחוות דעת, אדוני המבקר, גם אם לא עשיתם איזשהו מעקב אני מבין, אבל אני פשוט רוצה לעמוד על נקודות של ועדת סטרשנוב.

אמנון כהן: הנושא של דוחות לשנים 2000-2001 שזה גם ישן, גם אותו אפשר היה לתקן, כשהוגש לרשם העמותות על השכר בהתאחדות.

אמנון כהן: לכן הדברים מאוד ותיקים וישנים ואפשר היה לתקנם.

אמנון כהן: מדובר אדוני המבקר, בדוח סטרשנוב שפורסם ב- 26.11.02.

אמנון כהן: הוקם צוות ליישום ההמלצות, הן במשרד החינוך ובמשרד ראש הממשלה, והבנתי שגם מבחינת יישום יש קשיים רבים.

אמנון כהן: קיימת התנגדות מצד ההתאחדות, לקיים בחירות לתפקיד יו"ר ההתאחדות; קיימת התנגדות של מרכזי ספורט לניתוקם מהקבוצה; יש התנגדות או חילוקי דעות בנוגע להקמת חברה כלכלית בהתאחדות; יש התנגדות של מרכזי הספורט להפיכת הקבוצות לחברות בע"מ.

אמנון כהן: אולי יש נימוקים, אנחנו כמובן נשמע אותם.

אמנון כהן: יש אי יישום המלצה בדבר ביטול חלוקת כרטיסים חינם.

אמנון כהן: איגוד ההתאחדות מחלקת כרטיסים חינם, ואדוני התייחס בדוחות אחרים בנוגע לחלוקת כרטיסים חינם לנבחרים או לגופים או לאנשים בצורה שערורייתית, גם כאן יש מספר דוחות המדברים על חלוקת כרטיסים חינם, יש אי יישום ההמלצה וזה גם ממשיך.

אמנון כהן: לכן ראיתי לנכון, שנשמע את הדברים וייתכן שתנשב רוח אחרת היום והדברים תוקנו.

אמנון כהן: אני רוצה לעמוד על הדוחות שהוגשו לרשם העמותות על שנים 2000-2001, על מנת שנדע על מה אנחנו מדברים בתקופה כה קשה לעם ישראל, בקיצוצים קשים, רשויות קורסות, מעלים את מחירי הלחם.

אמנון כהן: פה אנחנו רואים (מדובר על 2001) שהמאמן מגיע לסכום של 2,733,600 ש"ח לשנה.

אמנון כהן: עוזר מאמן 1,238,000 בערך.

אמנון כהן: יש מאמן נוסף, שלמה שרף, שהוא היה בתקופה שהיו שני מאמנים ושניהם קיבלו שכר.

אמנון כהן: מדובר על רשות לבקרה תקציבים ששם יו"ר הרשות שמקבל 1,755,000 ש"ח.

אמנון כהן: לא יודע מי מפקח, מי מאשר, האוצר, ואיך.

אמנון כהן: זה גוף שבסך הכל שמקבל תקציבים מהמדינה, וכאן אין שום בקרה.

אמנון כהן: אפילו אנו חברי הכנסת, הורדנו מהשכר שלנו.

אמנון כהן: אנחנו דנו בשכר בכירים, ופה עולם כמנהגו נוהג.

אמנון כהן: יש דוח ועוד דוח ועוד דוח ועוד דוח, זו מדינה בתוך מדינה, המנהלת את עצמה כמו שהיא רוצה, לא מתייחסת לשום דוחות ולא רוצה לקיים שום דבר.

אמנון כהן: אני גם רוצה לעמוד על כך, שנושא הספורט הוא נושא מאוד חיוני לעם ישראל, חיוני לנוער שלנו.

אמנון כהן: כאן אנחנו גם מגלים שבתוך הדוחות, הנוער לא מקבל, ההתאחדות של הנוער, הגופים שמטפלים בנוער, לא מקבלים תקציבים כראוי.

אמנון כהן: אינני יודע אם יש קבוצות נשים שהן מקבלות תקציבים כראוי.

אמנון כהן: אם כבר יש קבוצות נשים - אז צריך לתקצב גם אותן.

אמנון כהן: כאן אני לא רואה אם כל השכר הולך פה למאמנים ולגופים שהם מנהלים את כל הנושא הזה, אז כנראה אין מספיק כסף לחלק לנוער.

אמנון כהן: מבחינתי, מאוד חשוב לי שבמקום שהנוער יסתובב ברחובות, הוא יעסוק בספורט, יעסוק בכדורגל, זה מאוד חיוני.

אמנון כהן: אנחנו גילינו מדוח המבקר, גם בדוח של סטרשנוב, אנחנו מגלים שיש ליקויים בהתקשרויות עם ספקים.

אמנון כהן: ולא הבנתי אם יש כבר מכרזים או שיש התקשרויות ארוכי טווח, שמור לי - שמור לך אולי, אני לא יודע מה קורה שם.

אמנון כהן: למה זה לא למכרז פתוח?

אמנון כהן: למה שלא כל אחד יכול לתת שירותים לגוף כה רציני במדינת ישראל?

אמנון כהן: גם באמת אפשר לחסוך בתשלומים ובתקציבים.

אמנון כהן: בנושא המכון הרפואי שיש מקום שנותן שירותים חינם ומעסיק רופא ומעסה.

אמנון כהן: ובמקביל עושים התקשרות עם ווינגייט ומשלמים שם מעל 100 אלף ש"ח.

אמנון כהן: ופה יש סתירה - גם מחזיקים אנשים שמקבלים שכר, במקביל גם נותנים עוד למישהו להרוויח, לא יודע על חשבון מה.

אמנון כהן: וכמובן כל זה בא על חשבון משלם המסים, במעטפת התקציבים.

אמנון כהן: יש גם תקציבים שלכם שאתם גם לא מדווחים עליהם, הבנתי.

אמנון כהן: את זה אנחנו נשמע היום בשמחה רבה.

רוני בר-און: אני רוצה לפתוח מעט בנימה אישית כשאני קורא את הדוח, כשאני שומע את הדברים, אני מוכרח בבחינת גילוי נאות לומר שאת ההתאחדות לכדורגל אני מכיר לפני ולפנים.

רוני בר-און: הייתי חבר הנהלת ההתאחדות לכדורגל משך כ-10 שנים, סיימתי שנתיים לפני התקופה שהדוח מתייחס אליה.

רוני בר-און: וגם במשך שנה עמדתי בראש אחת הקבוצות היותר מעניינות והיותר אטרקטיביות במדינה.

רוני בר-און: אני הייתי תמיד איש האופוזיציה בהנהלת ההתאחדות לספורט, משום שההתאחדות, ההנהלה שלה לפחות בנויה על מרכזים היסטוריים שהם בסופו של דבר גם פוליטיים.

רוני בר-און: אני הייתי נציג מרכז בית"ר וככזה הייתי איש האופוזיציה ואני לא בטוח שאם חברי הנהלת ההתאחדות, גם דהיום וגם דאז, היו מבקשים לעצמם פרקליט בדיון הזה - הם היו בוחרים דווקא אותי - כי אם תקראו את הפרוטוקולים, היו לי הרבה מאוד עימותים עם היו"ר לשעבר, שכיהן במשך כ- 7 שנים בתקופת הכהונה שלי וגם עם אחרים.

רוני בר-און: אני רוצה לומר לכם, כשאתם דנים בדוח הביקורת, בנושא של ההתאחדות לכדורגל, צריך לזכור שזהו מוסד והכדורגל במדינת ישראל כמו במדינות בעולם הוא תחום שלהערכתי יעשה לו עוול גדול אם ימדדו אותו רק, אני לא אומר גם, אבל רק בכלים שמעודדים מוסדות מבוקרים אחרים.

רוני בר-און: זהו תחום, ההתאחדות לכדורגל או הנושא של הכדורגל הוא נושא שבעצם, למרות שזה כבר לוקח הרבה שנים, אולי יותר מדי שנים לטעמי, זה תחום שבכל העולם סובל מהתנהלות שתכליתה היא לקראת הגדרה וזיהוי עצמי.

רוני בר-און: הוא בעצם לא יכול לומר לכם היום אם הוא רק עסק כלכלי, או רק עסק קהילתי, או רק עסק ספורטיבי, או גם עסק פוליטי.

רוני בר-און: וכאשר כל הכוחות החזקים והמורכבים האלה ושאי אפשר להתעלם מהקיום שלהם - משמשים בערבוביה.

רוני בר-און: אז אי אפשר לנסות לבדוק אותו ולבנות לו איזה מודל של דירקטוריון, של מוסד פיננסי, או מוסד ניהולי ולשים אותו בפרמטרים ובמטריצות המושלמות שיבואו מאיזה שהיא תורה אקדמית של ניהול.

רוני בר-און: דוח מבקר המדינה הוא דוח מבקר המדינה, כבודו במקומו מונח.

רוני בר-און: אף אחד איננו משיא עצות למבקר המדינה.

רוני בר-און: והדברים שהוא אומר - אני לא מתווכח איתם - אני רואה אותם.

רוני בר-און: רק שאנחנו מקיימים את הדיון הציבורי על הדוח הזה, חייבים לקבל את הדוח הזה, אבל גם לתת או להניח את ההנחות הציבוריות שאני מנסה פה לומר.

רוני בר-און: אני אדבר למשל על נושא של הבקרה התקציבית והייעוץ המשפטי.

רוני בר-און: היתה לי גם הזכות לקיים מטעם הציבור, מטעם הממשלה, בוועדה למינוי יועצים-משפטיים לחברות ממשלתיות.

רוני בר-און: והגם שדיברנו שם על תחלוף על תחלופה ועל נסיעות, שמי שמכהן כיועץ משפטי למוסד או רואה חשבון למוסד, אחרי שלוש שנים צריך להחליף אותו.

רוני בר-און: אפשר לתת לו במקרה ספציפי עוד שלוש שנים, אבל אז חייבים להעביר אותו ולהביא מישהו אחר.

רוני בר-און: אנחנו כולנו יודעים שיש חברות ממשלתיות מהגדולות ביותר במשק, שהיועצים המשפטיים שלהם מכהנים בתפקידם מאז קום המדינה.

רוני בר-און: ואז באים ומספרים ובצדק, על תחומים של ספציפיקציות וכמה זמן לוקח ללמוד את הנושא, ומומחיות ספציפית לנושא.

רוני בר-און: הנושא של הבקרה התקציבית, אני אומר לכם באחריות, הוא נושא שהציל את הכדורגל במדינת ישראל.

רוני בר-און: את הכדורגל במדינת ישראל מנהלים עסקנים שהם חלקם ספורטיביים, חלקם פוליטיקאים וחלקם אנשים בעלי אוריינטציה כלכלית גרידא, בעלי בית פרטיים.

רוני בר-און: ואני אומר לכם עוד פעם, תשאלו את עצמכם את השאלה ולא תהיה לכם את התשובה.

רוני בר-און: עניין ההגדרה העצמית, עניין הזהות העצמית של הכדורגל - מה הכדורגל רוצה - הוא רוצה להיות רק עסק כלכלי - איפה החיבור לקהילה.

רוני בר-און: איך אפשר לתת קבוצה כמו בית"ר ירושלים לדוגמא, ונוח לי לדבר עליה, שהיא מחוברת לקהילה והיא מייצגת מגזרים רבים - רק לאנשים שיעשו בזה עסק מסחרי.

רוני בר-און: שיחליפו את הצבע, שיחליפו את הסמל, שיפרקו את הקבוצה מכל הזהות הקהילתית שלה.

רוני בר-און: אי אפשר לעשות את זה.

רוני בר-און: עוד לא יודעים ללכת בנתיב הראוי לעניין הזה.

רוני בר-און: כאשר כל הכוחות האלה משמשים בערבוביה - אי אפשר למצוא מודל מושלם.

רוני בר-און: ואני אומר לכם וחוזר ואומר לכם, שהבקרה התקציבית הצילה את הכדורגל, לא לגמרי, עוד יש הרבה מה לעשות מפשיטת רגל כלכלית.

רוני בר-און: משום שהיו אז חובות, והיה מוסר תשלומים נורא ואיום והיתה התפרעות בתשלומים שפשוט אנחנו יושבים ולא היינו מבינים על מה מדברים שם.

רוני בר-און: מחלקים כסף מתוך ידיעה ברורה שאף אחד לא יצטרך לשלם את זה.

רוני בר-און: אם זה יצליח - אז כולם שמחים לכולם יש, אפשר לשלם את זה.

רוני בר-און: אבל אם זה נכשל.

רוני בר-און: אותו דבר כאשר באים לקבוע את תקציב של קבוצת כדורגל.

רוני בר-און: זה לא כמו שאתה קובע תקציב של מפעל או של גוף פיננסי.

רוני בר-און: אתה יודע מה המצב המשק, אתה יודע מה אתה מסוגל לייצר.

רוני בר-און: אתה יודע כמה צריכה יש לדבר הזה, אתה מסוגל לקבוע תקציב להתנהל על-פיו.

רוני בר-און: בכדורגל אתה יכול לקבוע תקציב לקבוצה שתלך לאליפות.

רוני בר-און: אתה שם הרבה כסף, משלם הרבה משכורת, מתחיל את העונה, שני הפסדים, נגמר סיפור האליפות, נלחמים נגד ירידה, קהל לא בא, הספונסרים שלך בורחים, הטלוויזיה לא מצלמת אותך.

רוני בר-און: ועכשיו לך דבר על תקציב.

רוני בר-און: לכן כאשר מדובר מצד אחד על מפעלים כלכליים אדירים, ויש קבוצות שהגיעו לתקציבים של 50 ו- 60 מיליון ש"ח.

רוני בר-און: ויש קבוצות ב- 30ו-40 מיליון ש"ח תקציב.

רוני בר-און: יש קבוצות בפחות מהדבר הזה.

רוני בר-און: וכאשר יש אותם אספקטים קהילתיים שדיברתי עליהם ומצד שלישי, וזה מרכיב מאוד חשוב בדיון הזה, הנושא האמוציונלי של הספורט ההישגי.

רוני בר-און: רוצים הישגים בכל מחיר.

רוני בר-און: הכדורגל בכל העולם סובל מאותן בעיות.

רוני בר-און: הבעיה של ההפרטה, אנחנו כולנו מסתכלים על המודל של הקבוצות באנגליה שהפריטו ומגייסות כל-כך הרבה והחברות נסחרות בבורסה.

רוני בר-און: ניסו לעשות את זה לפני שבע שנים, ולפני שש שנים, ולפני חמש שנים, זה עדיין לא מתגבש.

רוני בר-און: הלוואי שזה יגיע, כי אז אנחנו לא נהיה עמותה ולא נהיה גוף מתוקצב, וכל העסק יתנהל על בסיס מסחרי גרידא והדברים לא יבואו הנה לדיון.

רוני בר-און: וכמובן צריך לקחת בחשבון את מה שקרה בשלוש-ארבע-חמש השנים האחרונות, הפלישה החודרנית של המדיה לתוך הכדורגל, עם הטלוויזיות, עם זכויות השידור, עם המלחמה, מי ישדר מה, עם הסכומים שסחררו להרבה מאוד אנשים את הראש.

רוני בר-און: וכנראה עכשיו נוחתים נחיתה לא רכה על קרקע של מציאות די אכזרית שזה לא מביא.

רוני בר-און: בסך הכל ועם כל הפגמים שנמצאו, צריך לזכור שהכדורגל, אולי לא במבחן התוצאה, זאת אומרת עוד לא זכינו באליפות עולם, עוד לא השתתפנו באליפות עולם ב-30 השנים האחרונות.

רוני בר-און: שלנו, בדיון הציבורי, מתייחסים מצד אחד לביקורת, מצד שני לפגמים, מצד שלישי לתוצאות - אנחנו צריכים להוציא את התמליל הנכון.

רוני בר-און: הנוער אין ספק שצריך להשקיע בו, אבל תזכור אדוני היו"ר, אין לנוער בכדורגל בספורט הישגי, ואני אומר לך את זה בכאב אבל זה המצב, שום זכות קיום באגודה שאין לך את החלון הראווה של הקבוצה הייצוגית.

רוני בר-און: לקבוצה שהיא לא ייצוגית, לקבוצה שאין לה הישגים, לקבוצה שאין לה כסף, לקבוצה שאין לה משיכה תקשורתית, שלא משדרים אותה בטלוויזיה, שלא כותבים עליה בעיתון - מחלקת הנוער היא מה שנקרא הכרח לא יגונה, כדי לקבל תקציבים ולא יותר מזה.

רוני בר-און: ההשקעה בנוער היא נגזרת של מידת ההצלחה ומידת הפיקנטיות של הקבוצה הייצוגית.

רוני בר-און: לכן אני חושב שאלה הם מחלות ילדות, למרות שהילד הוא כבר מאוד מבוגר, הוא כמעט בן 75, אבל אלו לא מחלות ילדות כרונולוגיות, הילד הוא מבוגר כרונולוגי.

רוני בר-און: העץ הוא במפורש ניתן ליישור והוא יתיישר.

רוני בר-און: אבל מבחינת הכסף הגדול, מבחינת העבודה שכדורגל זה עסק כלכלי - הנושא הזה עדיין נמצא בתקופת הילדות שלו.

רוני בר-און: ואני במפורש מזמין את מבקר המדינה, ככל שאני יכול להזמין אותו, לנסות ליישר את העץ הזה ואת הוועדה הנכבדה הזאת לנסות ליישר.

רוני בר-און: אין לי שום ספק שזה אינטרס משותף, גם של מבקר המדינה, גם של הוועדה, אבל גם של הנהלת ההתאחדות לכדורגל.

המבקר אליעזר גולדברג: אני לא מדבר בהקשר הרחב שאתה דיברת עליו.

המבקר אליעזר גולדברג: אני מדבר רק על הניהול התקין.

המבקר אליעזר גולדברג: עכשיו אם אני בודק ואני רואה על דרך המשל לדוגמא, שלא היו מכרזים - זה לא בסדר ואין פה עניין של סלחנות.

המבקר אליעזר גולדברג: ואם אין פיקוח - אז זה לא בסדר ואין פה עניין של סלחנות.

המבקר אליעזר גולדברג: אז יש פה אולי לעתיד בין ההיבט הרחב שאתה דיברת עליו ואני מבין אותו, אתה דיברת באופן כללי על ההתאחדות לכדורגל ובכלל על כל הנושא הזה ובין הביקורת של מבקר המדינה.

המבקר אליעזר גולדברג: אלה שני דברים נפרדים שאסור לראות אותם בחבילה אחת כדי ולהסיק לעניין אחד על השני.

רוני בר-און: להכרעת הדין, זה אולי היו נימוקים לעונש.

רן כהן: אני גם לא חושב שכדאי לדון בדוח הזה אם צריך להבין.

רן כהן: אני מאוד אוהב כדורגל.

רן כהן: לעומת זאת אני כן מבין בנושא של ביקורת, ואני מודה למבקר המדינה על ההערה האחרונה שלו, כיוון שהוא בא לדון בכלל איך הענף הזה יצליח ואיך נכבוש את פסגת העולם בכדורגל.

רן כהן: מדובר כאן באמת על הנושא של הנהלים, איך הנושא הזה מתפקד והכל.

רן כהן: יש כאן לעניות דעתי בעייתיות שחייבים לשים אליה לב בתחילת הדיון.

רן כהן: הדוח באופן יחסי הוא מאוד ותיק, זה משהו שהוא למעלה מ- 3 שנים, בה בשעה שאין לנו בעצם, אני לא לפחות לא ראיתי לפני, שום עדכון לגבי הדברים שהתרחשו בינתיים או שנעשו בינתיים.

רן כהן: למשל, בעמוד 119 יש המלצות די מפורשות של מבקר המדינה שאומר, שבנושא של התקשרויות עם חברת המחשוב ועם מכרזים שונים וכו', זה נכון לשנת 2000.

רן כהן: עברו 2001, 2002, 2003 והשאלה בעצם מה הדיווח שהוועדה מקבלת לגבי התקופה הזאת ומה נעשה בה.

רן כהן: כיוון שכל שנה היא שנה עם המכרזים שלה, ושנדע שאנחנו מדברים על דבר שהוא קונקרטי ולא דבר שהוא נתח מן העבר.

יולי יואל אדלשטיין: לדידי מטרת הדיון היא ודאי לא לעסוק במשכורות ותנאים של אנשים אלו או אחרים, מה שצריך לצמצם – לצמצם, מה שצריך להסיק מסקנות - להסיק מסקנות.

יולי יואל אדלשטיין: המלאכה הזאת בדרך כלל מאוד אהודה עלי, לכן היה לי חבל לבלות כאן את הזמן רק למטרה זו.

יולי יואל אדלשטיין: וודאי צריך לראות גם את הדברים באותה מורכבות שדיבר עליה חבר הכנסת רוני בר-און, גם זה דבר חשוב.

יולי יואל אדלשטיין: אבל אני אגיד לכם מה זווית הראייה שלי בדיון הזה ומה חשבתי באותו רגע שראיתי את הפרסומים לגבי הדוח, למרות שהוא, כמו שנאמר, הוא לא של החודשים האחרונים.

יולי יואל אדלשטיין: מדובר כאן בתקציבי הספורט.

יולי יואל אדלשטיין: אנחנו נוהגים כל הזמן להתלונן על הקיצוצים בתקציב הספורט ועל כך שבתחומים שונים ולא רק או לאו דווקא בכדורגל, לא מגיעים להישגים הראויים, כי אין מספיק תמיכה לספורטאים.

יולי יואל אדלשטיין: אני חייב לומר, ויושבים כאן אנשים שעוסקים בספורט ולא רק או לאו דווקא בכדורגל, שאם נצליח לגרום לכך שתהיה התייעלות ואם נצליח לגרום לכך שיהיה חסכון - מדובר כאן באפשרות לא רק להשקיע בנוער ואולי לראות בני-נוער של היום שחקנים טובים בעוד עשור, אלא אולי להשקיע מיידית בענפי ספורט נוספים שגם תמורת אולי פרומיל של הסכומים בהם מדובר, אפשר בהחלט להגיע לספורטאים אולימפיים כפי שאנחנו רואים.

יולי יואל אדלשטיין: ולכן אני חושב שהדיון זה חשוב גם מזווית כזאת.

גברי לוי: סטרשנוב - 96 אחוז מכל המסקנות שלה יושמו בוועדת הספורט של הכנסת, מר ארדן מטפל בזה, השרה מטפלת בזה.

גברי לוי: ולכן אני לא מבין למה זה צריך בכלל לבוא הנה.

גברי לוי: במיוחד שלא הזמנת אותי למטרה הזאת.

גברי לוי: אנחנו יכולים להביא לך את כל המסקנות, את כל היישום, הכל יש לנו.

גברי לוי: כמו שיש לנו ועוד מעט נציג את היישום של דוח מבקר המדינה.

אמנון כהן: 1 – ההתאחדות לכדורגל, דוח של מבקר המדינה.

אמנון כהן: 2 – בקשה לחוות דעת ממבקר המדינה שהוועדה מבקשת ממנו לבדוק ולהפעיל את שיקול דעתו.

אמנון כהן: אנחנו מבקשים ממנו לבדוק זאת שוב, ועל מנת לעשות כן הוא צריך להתייחס לכל מיני דברים.

אמנון כהן: אנחנו מדברים על כך שהיה דוח מבקר, אחר כך היה עוד איזשהו דוח ביניים שביקש השר לייעל את המערכת.

אמנון כהן: כל זה לייעל את המערכת, אף אחד לא מחפש את אף אחד.

אמנון כהן: אנחנו רוצים לייעל את המערכות האלה.

אמנון כהן: אתם סמל מאוד חשוב במדינת ישראל.

אמנון כהן: אנחנו צריכים רק שתתנהלו כמו שצריך, זה מה שאנחנו רוצים.

גברי לוי: המדינה שעושה וצריכים לקיים אותו.

אמנון כהן: בקשה לחוות דעת.

אמנון כהן: אולי צריך לבדוק עוד פעם את היישום וכן להתייחס על כל מיני דברים מוועדות אחרות, שעשו גם עבודה.

אמנון כהן: לכן אנחנו לוקחים בחשבון את כל מה שעושים.

אמנון כהן: הרי לא מקימים וועדה בשביל להגיד, הקמתי וועדה.

אמנון כהן: וועדה נועדה במטרה לטפל במשהו.

אהוד רצאבי: כסף זה כוח.

אהוד רצאבי: וכסף צריך להיות מבוקר בצורה הטובה ביותר.

אהוד רצאבי: אני כמובן לא מדבר על עבודתו של מבקר המדינה, אלא בצורה שהדברים נעשים מתוך קריאה.

אהוד רצאבי: אני אומר שוב, רפרוף בחומר שנמצא כאן ומתוך שמועות שאני שומע.

אהוד רצאבי: אני לא מדבר רק על משכורתו של המאמן ב-450 אלף דולר ועל אדם שהוא יועץ משפטי והוא מקבל 120 אלף ש"ח לחודש וכן הלאה וכן הלאה.

אהוד רצאבי: השאלה שלי היא מה מהותה של ההתאחדות?

אהוד רצאבי: בשביל מה היא קמה?

אהוד רצאבי: האם היא נועדה לבוא ולדאוג לכדורגל במדינת ישראל - כחלק מפיפ"א וכן הלאה וכן הלאה.

אהוד רצאבי: או שמא המטרה שלה להיות בנק או חברה מסחרית ולנהל כספים.

אהוד רצאבי: כי אם זה מה שקורה בפועל והיקף כספים של מתוך מה שקראתי משהו כמו 50 מיליון ש"ח.

אהוד רצאבי: אז יש פה פעולות שלא נרשמות בעסקאות ברטר.

אהוד רצאבי: יש למעשה עניין שנקרא מסלקה מבחינתי, זאת מסלקה של כסף.

אהוד רצאבי: כאשר מנהלים התחשבנויות בכרטסות למיניהם, נכנס כסף מפה שצריך להתחלק בין קבוצות מסוימות.

אהוד רצאבי: ועושים התחשבנויות שונות ומשונות.

אהוד רצאבי: שוב, אותי זה מפחיד, גם כיוון שזה כוח בידיים שאינני יודע אם הוא מנוהל בצורה הנכונה, באופן טבעי, במה שנקרא, מוסד ציבורי, בשם התאחדות לכדורגל.

אהוד רצאבי: אם זה מוסד ציבורי - מוסד ציבורי יש לו הגדרות.

אהוד רצאבי: יש לו אחת מתוך אותן חמש מטרות שהוא צריך לקיים.

אהוד רצאבי: במידה ולא - הוא לא עונה על הקריטריונים - לא של מוסד ציבורי ולא של מוסד נתמך ולא פטורים ממס למיניהם וכן הלאה וכן הלאה.

אהוד רצאבי: ואז אנחנו נכנסים כבר לבעיות של מע"מ ונכנסים לבעיות של מס-הכנסה.

אהוד רצאבי: שאלה נוספת שאני שואל, האם הדוחות הכספיים של ההתאחדות, אני מניח שהם כמובן מבוקרים על ידי רואה חשבון.

אהוד רצאבי: האם הדוחות האלה פתוחים, האם מתקיימת שקיפות לכל דבר ועניין.

אהוד רצאבי: האם הבעיות שהיו בזמנו והתפרסמו מספיק בענייני מס-הכנסה, כל הנושא של ניכוי מס במקור, חובות שולמו, לא שולמו.

אהוד רצאבי: אז היה בקבוצות אני יודע, אבל נדמה לי שגם בהתאחדות עצמה היתה איזה שהיא בעיה, נדמה לי, אני לא בטוח.

אהוד רצאבי: אייזנברג ועוד כל מיני שמות, לא נכנסתי לזה בכלל כרגע.

אהוד רצאבי: לדעתי הבעיה העקרונית היא, הגדרת תפקיד של ההתאחדות והאם היא צריכה להיות מסלקה של כסף, כן או לא?

אהוד רצאבי: אם מסלקה של כסף - הדבר הזה לא צריך להיעשות.

אהוד רצאבי: עסקאות ברטר לא צריכות להיעשות, יש לנו בעיה ברישומים של דברים כאלה מבחינת שקיפות חשבונאית.

אהוד רצאבי: ולדעתי לדבר כזה צריך להיות מערכת נפרדת שהיא לא בתוך ההתאחדות.

אביטל שרייבר: הסוג הראשון זה עניינים שנמצאים תחת פיקוחינו וזה העניינים שמבחינת חוק העמותות והדין הכללי, אנחנו יכולים לדרוש מהעמותה לקיים אותם.

אביטל שרייבר: הסוג השני, אלו נושאים שקשורים בכדאיות כלכלית, ובנושאים האלה אני כוללת את הנושא של שכר בכירים בהתאחדות לכדורגל.

אביטל שרייבר: נושאים אחרים שקשורים בהשקעות, כדאיות של השקעות, גובה תשלומים לספקים שונים.

אביטל שרייבר: בנושאים האלה ההתערבות שלנו היא פחותה ועיקר התרומה שלנו לעניין הזה, זה בנושא של השקיפות.

אביטל שרייבר: והעובדה שאנחנו כוללים את זה במסגרת דוחות ביקורת שלנו ובמסגרת דיווחים שההתאחדות חייבת לדווח לנו כמו כל עמותה אחרת, וזה פתוח לעיון הקהל הרחב.

אביטל שרייבר: המעורבות כיום מבחינה משפטית, גם של גורמים אחרים, יכולה להיות יחסית פחותה כי החוק לא קובע מגבלת שכר כידוע.

אביטל שרייבר: אבל עדיין קיימים גורמים שונים, בעיקר הגורמים המתקצבים כמו המועצה להסדר הימורים בספורט ומשרד החינוך שהוא המשרד המתקצב אותם, שבידם אם הם מחליטים לקבוע את המגבלות שלהם.

אביטל שרייבר: וכמובן קיימת הביקורת הציבורית והביקורת של חברי ההתאחדות עצמה לגבי גובה ההוצאות והכדאיות הכלכלית של נושאים שונים שנמצאים בתחום אחריותם.

אביטל שרייבר: הנושא השלישי שבא לידי ביטוי, פחות בדוח מטעמנו ויותר בדוח ועדת סטרשנוב ואולי גם בדוח מבקר המדינה, אלו נושאים הקשורים במדיניות.

אביטל שרייבר: זאת אומרת, איך כדאי שיהיה מבנה ההתאחדות, איזה הדגשים רצוי שההתאחדות תטפל בהם.

אביטל שרייבר: נושאים של מבנה של ההנהלה, אופן תאגוד הקבוצות, אלו נושאים שהם באמת קשורים במדיניות הממשלה והם פחות קשורים בביקורת שלנו.

אביטל שרייבר: מבחינת הנושאים שכן קשורים בביקורת שלנו, דוח רואה חשבון מטעמנו העלה מספר נקודות.

אביטל שרייבר: בין היתר נושא המכרזים, נושא קריטריונים לחלוקת כרטיסים בחינם, נושא של משלחות, הנהלים של מי רשאי להצטרף למשלחות מטעם ההתאחדות.

אביטל שרייבר: בכל הנושאים האלה שקשורים אלינו ובנוסף לזה, גם נושאים שלא קשורים בביקורת של רואה חשבון, אלא נושאים שקשורים בתקנונים, אנחנו טיפלנו בהם מול ההתאחדות.

אביטל שרייבר: גם בנושא של חלוקת כרטיסים העבירו אלינו נהלים, ואנחנו עוקבים אחרי זה.

אביטל שרייבר: יש בהתאחדות איזושהי וועדה שרצתה לבחון את הנושא הזה מחדש.

אביטל שרייבר: עדיין לא קיבלנו מהם את הנהלים החדשים, אבל כמובן שאנחנו נמשיך ונעקוב אחרי זה.

גברי לוי: לצערי הרב אני מוכרח להודות שזה נמשך די הרבה זמן.

גברי לוי: מה שאנחנו יכולים לתת מעבר לאפשרות שיו"ר וועדת הביקורת יבדוק את הנושא, זה שבימים אלה ייגמר.

אביטל שרייבר: בעקבות זאת, אנחנו ישבנו וקיימנו מספר ישיבות עם ההתאחדות, דרשנו מהם לבצע שינויי תקנון בהתאם לחוק העמותות.

אביטל שרייבר: הם אכן ביצעו שינויים אשר אושרו על-ידינו.

אביטל שרייבר: בסך הכל מבחינתנו, הנושאים שנדרשו על-ידינו מההתאחדות לטפל בהם, בסך הכל טופלו.

אביטל שרייבר: קיימים נושאים שעדיין נמצאים במעקב.

אביטל שרייבר: ולכן אנחנו באמת גם הוצאנו להתאחדות אישור ניהול תקין.

אביטל שרייבר: ההתאחדות ממשיכה ומדווחת את הדיווחים שנדרשים בהתאם לחוק העמותות.

אביטל שרייבר: זה פחות או יותר המצב שקיים היום.

גלעד ארדן: כדי להגביל את גובה השכר בעמותות.

גלעד ארדן: אבל לגבי אי יציאה למכרזים בנושאים מסוימים זה לא בתחום הפיקוח הישיר שלכם?

אביטל שרייבר: מטעמנו.

אביטל שרייבר: ההתאחדות נכון להיום כמו שאמרתי, מקיימת מכרזים.

אביטל שרייבר: גם בעבר היא קיימה מכרזים אם כי היו מספר התקשרויות שבהם לא היו מכרזים.

אביטל שרייבר: אבל בעקבות הביקורות השונות שהיו, גם בעקבות הביקורת שלנו, בעקבות דוח מבקר המדינה, בעקבות דוח ועדת סטרשנוב.

אביטל שרייבר: לפי הדיווח שקיבלתי מההתאחדות, לאחר מכן בוצע הליך מכרזי של קבלת הצעות ממציעים שונים.

אביטל שרייבר: בסופו של ההליך נבחר אותו מציע, אבל זה מכיוון שהיה הזול ביותר.

אביטל שרייבר: אבל ניתנה אופציה גם למציעים אחרים.

אביטל שרייבר: אחרים באותה שנה, לא קוימו מכרזים.

אביטל שרייבר: אבל לאחר מכן, בעקבות הדוח ששלחנו לתגובת העמותה, ההתאחדות באמת הציגה בפנינו מכרזים שבוצעו שנה שנתיים קודם לכן והיו למספר שנים.

אביטל שרייבר: שנמצא במסגרת הפטורים.

אביטל שרייבר: בכל מקרה חוק חובת מכרזים לא חל אחד לאחד על ההתאחדות.

אביטל שרייבר: הנושא הזה, אנחנו לא יכולים לחייב את ההתאחדות לקיים בו מכרז.

אביטל שרייבר: בכל מקרה זה במסגרת הנושאים שהזכרתי קודם, שהם יותר עניינים של כדאיות כלכלית.

אביטל שרייבר: אני מצפה שתהיה ביקורת גם מתוך ההתאחדות, ביקורת ציבורית ושל גופים מתקצבים.

אביטל שרייבר: במידה וקיים צורך באמת בביקורת כזאת.

אלקיים ארגמן: מעורבת.

אלקיים ארגמן: ואנחנו שוקלים אולי להפריד חלק מהפעילות ולמסות אותה.

אלקיים ארגמן: ההפרדה היא מאוד קשה בגלל שהיא מעורבת מאוד.

אמנון כהן: אני מבקש ממבקר המדינה להיכנס לזה.

אמנון כהן: לכן אם אתה אומר שהכל התייעל ונאמר לי כאן, שדברים תוקנו, לא מה שיש לי כאן שטופל, יש הרבה מאוד התנגדויות.

אמנון כהן: אז אם יש התנגדויות שעומדים להתבשל בשבוע-שבועיים הקרובים, אנחנו מאוד נשמח.

אלקיים ארגמן: לגבי חוב ניכויים - חוב ניכויים כרגע מצב חשבון, נכון להיום בבוקר, אפס.

אלקיים ארגמן: זה היבט שני.

אלקיים ארגמן: יש עוד היבט?

עמוס סלייפר: שהתקיימו.

אלקיים ארגמן: מכיוון שזה באמת מאוד מעורב, גם הוראות ניהול ספרים צריכות לחול לגביו אולי כמה וכמה תוספות של ההוראות.

אלקיים ארגמן: לגבי ניהול ספרים, מבחינתנו אין לי כרגע תשובה חד-משמעית, בגלל שזה גוף מעורב.

אלקיים ארגמן: כרגע הוא מדווח כמוסד ציבורי.

אלקיים ארגמן: אני אמרתי קודם, שיכולה להיות אפשרות לחייב אותו במס, דהיינו חלק מהפעילות שלו הוא צריך להגיש לא כמוסד ציבורי אלא כגוף עסקי לכל דבר.

אלקיים ארגמן: עדיין אין על זה תשובה חד-משמעית.

גברי לוי: ביום מן הימים, יחזור הכסף - הם יכולים להחזיר להם את ההשקעות.

גברי לוי: זו בעיה חשבונאית שעכשיו עובדים עליה.

גברי לוי: מנסים למצוא את המוצא כבר שנתיים, אבל בינתיים לא מוצאים.

שוקי דקל: אנחנו כגוף מקצועי עובדים מול ההתאחדות, בעיקר בהיבטים המקצועיים.

שוקי דקל: כאשר אנחנו נדרשים וגם שואלים ולא מתעלמים, מדוח המבקר וגם מדוח סטרשנוב וגם דוחות שמתבצעים על ידי רשם העמותות.

שוקי דקל: ואנחנו במעקב.

שוקי דקל: הדיווח שאנחנו מקבלים שהדברים נעשים.

שוקי דקל: אני רוצה להיות ספציפי לעניין של שתי נקודות.

שוקי דקל: אחת, בנושא המקצועי שאנחנו עובדים עין בעין עם ההתאחדות לכדורגל לפיתוח תשתיות יותר לכיוון של נוער ונערות.

שוקי דקל: מתוך מגמה לפתח כדורגל לנשים.

שוקי דקל: בעניין הזה יש תוכניות מוכנות מבחינת ההתאחדות.

שוקי דקל: מכל מיני סיבות הם עוכבו.

שוקי דקל: אבל אנחנו בהיבט המקצועי הולכים לכיוון של חידוד התשתיות והקמת ליגות לנערות ולנשים.

שוקי דקל: בעניין הזה, יש לנו שיתוף פעולה מלא.

שוקי דקל: לעניין דוח סטרשנוב, אנחנו ישבנו עם ההתאחדות.

שוקי דקל: אני גם משתתף בוועדה שמר יצחקי מרכז אותה, בדברים שאני רואה בהם מהות.

שוקי דקל: מטבע הדברים אתה גם התכוונת לתת להם את רשות הדיבור כדי שנשמע מהם מספר דברים שנעשו.

שוקי דקל: לנו דווחו שנעשו - חלק עדיין לא נעשה וחלק בתהליך.

אמנון כהן: דוחות.

אמנון כהן: קודם כל כמובן דוח מבקר המדינה, יישומו.

אמנון כהן: כי הבנו שהמשרד למבקר המדינה לא קיבל עדכונים.

אמנון כהן: ייתכן והכל תוקן - אנחנו רוצים באמת לשמוע שתוקן.

אמנון כהן: אם יש התייחסות גם לנושא של וועדת סטרשנוב, אני כיו"ר הוועדה רוצה לדעת.

אמנון כהן: ואם יש לכם מסמכים מלווים לאחר מכן, נשמח מאוד לקבל הן לוועדה והן למבקר המדינה.

אמנון כהן: לכן אתם תשלימו אחד את השני, לא צריך לחזור על אותם הדברים.

גברי לוי: מדבר בעד עצמו על סעיפים שקבעת, עבודות ניקיון וניקיון אצטדיון כדורגל ושירותי מחשב, התקשרויות שונות.

גברי לוי: נתנו תשובות.

משה אביבי: אני רוצה לומר סמוך לאחר שהוגש דוח מבקר המדינה, ההתאחדות עמדה בפני מספר ביקורות נוספות.

משה אביבי: היתה ביקורת של רשם העמותות שדובר עליה כאן.

משה אביבי: היתה ביקורת של רואה חשבון מטעם משרד הספורט.

משה אביבי: והיתה אחרי זה וועדת סטרשנוב.

משה אביבי: כלומר, התקופה הזאת, הייתי אומר שבשלוש השנים האחרונות, ההתאחדות לכדורגל היתה נתונה בביקורות של מספר גופים.

משה אביבי: או בעצם של הגופים הרלבנטיים שמבקרים גופים שהם ציבוריים או דו-מהותיים וגם גופים שהם עמותות וגופים שמסונפים, שמקבלים תקציבים ממשרדי ממשלה.

משה אביבי: קודם כל חשוב לציין, ואני חושב שכל מי שנמצא כאן וקשור לביקורת הזו יכול להעיד, ששיתוף הפעולה מטעם ההתאחדות לכדורגל בכל מה שקשור לביקורת ולהתייחסות במהלך תקופת הביקורת, היה מלא.

משה אביבי: אנחנו בהתאחדות לכדורגל, רואים ביקורת כדבר בהחלט חיובי.

משה אביבי: לעתים הוא גוזל הרבה זמן מהעבודה השוטפת, בעיקר כשבפרק זמן כל-כך קצר ישנן כל-כך הרבה ביקורות שלעתים חופפות באותם דברים.

משה אביבי: אנחנו גם התייחסנו, אינני זוכר כרגע בפני איזשהו גוף, לעניין שאם היה תיאום בנושא של הביקורות, בעיקר כשהן חופפות במספר נושאים, אני חושב שזה היה חוסך גם זמן וגם כספים שהם חשובים.

משה אביבי: לגופו של עניין ובהתייחס לדוח מבקר המדינה, אני יכול לומר שההתאחדות לכדורגל מקפידה מאז דוח מבקר המדינה, גם לפני, גם בתקופה שהיתה בביקורת אבל מאז דוח מבקר המדינה בכל מה שקשור לנושא קיום של מכרזים ו/או פניה לקבלת הצעות במקרים שמתאימים לנושאים האלה.

משה אביבי: אין מקרה שבהם בעצם נמסרת איזה שהיא עבודה או זיכיון ללא הליך מסודר כזה, למעט מקרה חריג אחד שהיה כאשר ההתאחדות לכדורגל מצאה את עצמה בפתח עונת המשחקים, במצב של הפרת הסכם על ידי זכיין.

משה אביבי: יציאה במכרז היתה בעצם גורמת או לדחייה ארוכה של הליגה, דבר שהוא כמעט בלתי אפשרי, או להפסדים כספיים ניכרים.

משה אביבי: במקרה הספציפי הזה שנדון על ידי בית המשפט, בסופו של דבר בית המשפט העליון, הושגה הסכמה לגבי העיקרון שהיה מקובל גם עלינו, שההתאחדות צריכה וגם יוצאת במכרזים.

משה אביבי: בית המשפט המחוזי קיבל את החריג הזה והבין שהיה מקרה דחוף.

משה אביבי: וזה גם פטורים שקיימים בחוק חובת מכרזים שאיננו חל עלינו כחוק, קיבלה את העניין שהיה מקרה דחוף שהיינו יכולים לצאת שלא במסגרת מכרז, אבל לא לתקופה של מעבר לשנה.

משה אביבי: בית המשפט העליון קיבל את עמדתנו וגם קבע את זה שההתאחדות לכדורגל לאחר שהיא מפרסמת מכרז ועל-מנת לנסות ולממש, שם זה היה בעניין זכויות שידור, לממש את הפוטנציאל הכספי הטמון בזה.

משה אביבי: רשאית לנהל לאחר שפרסמה מכרז, לנהל התמחרות בין כל המשתתפים במכרז על-מנת למצות את העניין הכספי שהוא מאוד חשוב לנושא הכדורגל.

משה אביבי: אנחנו מקפידים, אם יש צורך, אני יכול למנות את הרשימה של כל המכרזים שההתאחדות לכדורגל מאז דוח מבקר המדינה יצאה בהם.

משה אביבי: הרשימה קיימת כאן בפני.

אמנון כהן: למכרז?

משה אביבי: המקצועי מחייב פניה לקבלת מכרז למשל בנושא זכויות שידור של הטלוויזיה.

משה אביבי: יצאנו במכרז בנושא של זכויות שידור בסלולרי.

משה אביבי: אנחנו יצאנו במכרז בנושא של משרד חקירות.

משה אביבי: בנושא של משרד נסיעות יצאנו כבר מאז, בשני מכרזים.

משה אביבי: בתום כל שנה להשתחרר מהתקופה הזאת.

משה אביבי: הטכנולוגיה של הסלולארי שכרגע היא עדיין איננה מספיק מתקדמת כדי לשדר למשל, כדורגל בתוך הסלולארי.

משה אביבי: כמו שערים וקטעים של משחקים - הסתבר לנו שלתקופה קצרה ייגרם להתאחדות נזק.

משה אביבי: מפני שאף אחד לא הגיש הצעה שהיא משמעותית.

משה אביבי: ונאמר לנו על ידי כל הגורמים המקצועיים הרלוונטיים שכאן תקופה ארוכה יותר, תהיה לה משמעות.

משה אביבי: כי הדור השלישי של הסלולארי עומד רק בפתח.

משה אביבי: ולכן בעניין הזה אנחנו אפשרנו במכרז חדש שיצאנו להגיש הצעות לשתי תקופות.

משה אביבי: שהארוכה היא יותר תקופה של מתום העונה הזאת לעוד חמש עונות משחקים.

גברי לוי: בחברה.

גברי לוי: יש דרך מסודרת איך לפנות, איך לעשות, איך להעביר את הזכויות, איך לתת ערבויות.

גברי לוי: הכל מסודר.

גברי לוי: זה וועדה בראשות השופט אלוני שקבעה את הקריטריונים איך לעשות את זה.

אמנון כהן: מספיק.

משה אביבי: ומיושם.

המבקר אליעזר גולדברג: יש לדוגמא סכום אש"ל ליום - האם זה נקבע?

משה אביבי: בנושא של ניקיון המשרדים של ההתאחדות לכדורגל והתחלף הזכיין כתוצאה מהמכרז הזה.

משה אביבי: בנושא של הסעות שופטים שניגשו לשם, כ-12 משרדים ונקבעו הזוכים.

משה אביבי: בנושא של הסעות באוטובוסים, משרד חקירות כבר אמרתי.

משה אביבי: נושא של שילוט באצטדיון - עניין שהיה לנו עם הזכיין, אנחנו מקווים תוך זמן קצר לצאת במכרז חדש.

משה אביבי: אנחנו נמצאים בהליך משפטי איתו.

משה אביבי: ואני מקווה שגם כאן נגיע להסכמה לסיום ההתקשרות ויציאת הליך חדש.

משה אביבי: בנושא אספקת ביגוד, כל ציוד הספורט והחסות להתאחדות לכדורגל - אנחנו יצאנו במכרז ונבחר זכיין רק לאחרונה, הסתיים ההליך לפני כחודשיים.

משה אביבי: בנושא של חכירת כלי רכב היה מכרז והסתיים ונבחר זכיין.

משה אביבי: כך שבסך הכל אנחנו מקפידים בנושא הזה לקיים.

משה אביבי: וכפי שאמרה סגנית הרשם, כשנשאלנו על העניין - אנחנו קיימנו פגישה והבאנו את כל המסמכים של המכרזים על-מנת להראות את הפעילות של ההתאחדות בתחום הזה.

משה אביבי: לגבי ההערות של דוח מבקר המדינה, אם אתם מעוניינים אני יכול לעבור על כל הערה ולהתייחס לדברים.

משה אביבי: היתה הערה של המבקר בנושא של מוסד לבוררות שלא נקבע שכר מרבי לבוררים על ידי נשיאות ביה"ד.

משה אביבי: ההערה היתה בטיוטת הדוח ותוך כדי מהלך הביקורת - העניין תוקן וגם צוין בדוח שהנושא הזה תוקן ונקבע שכר מרבי.

משה אביבי: ועפ"י הקביעה הזאת, פועלים הבוררים היום בהתאחדות לכדורגל.

משה אביבי: בהקשר זה אני רק יכול לומר שמוסד הבוררות של ההתאחדות לכדורגל, מקיים כ- 250 בוררויות בשנה אשר נאכפות בסופו של דבר, אם לא קיימות, על ידי ההתאחדות לכדורגל על-מנת שכל פסק דין שניתן, גם ימומש תוך פרק זמן קצר.

משה אביבי: בפני כל אסיפה כללית שנתית, מאז פרסום דוח המבקר.

משה אביבי: פנים.

משה אביבי: הערת המבקר היתה לעניין דוח ועדת הביקורת ואני מציין שמאז דוח המבקר, גם קודם לכן זה נעשה, אבל כפי הנראה לא בצורה, כלומר שבכל שנה כפי שצוין בדוח.

משה אביבי: ואנחנו מאז דוח הערת המבקר, מקפידים שאכן הדברים יובאו בפני האסיפה הכללית.

משה אביבי: בנושא הזה אנחנו משתדלים עם יד על הדופק, זה לא תמיד שאנחנו יודעים לפני, לפעמים בדיעבד.

משה אביבי: רק עכשיו יוצאת בעצם הנחיה או תזכורת לאותה הנחיה פעם נוספת, על-מנת שהעניין יהיה ברור לקבוצות, שכל פניה אם בכלל בנושא של שופטים - יכולה להיות רק לגורמים מינהליים.

משה אביבי: דהיינו, למנהל האיגוד ולא לשום גורם מקצועי כמו משבץ השופטים או יו"ר הועדה המקצועית.

משה אביבי: היא על הקבוצות.

משה אביבי: מה שקרוי אצלנו הקבוצות המקצועניות.

משה אביבי: בהתאחדות לכדורגל יש שלוש ליגות שהן מקצועניות.

משה אביבי: ליגת העל, הליגה הלאומית והליגה הארצית.

משה אביבי: וישנן ליגות שהן ליגות של חובבים, וזה ליגה א', ליגה ב' וליגה ג'.

משה אביבי: ויש ליגת נשים שהיא בעצם בהתהוות כרגע.

משה אביבי: הביקורת בנושא הכספי, היא על אותן ליגות מקצועניות בהן בעצם משולמים באופן מסודר הכספים לשחקנים ולממלאי התפקידים.

משה אביבי: ההתאחדות סבורה שקיום ביקורת תקציבית על ליגות של חובבים היא כמעט אולי, אני לא אגיד דבר והיפוכו, מפני שאם זה ליגת חובבים ואין שם תשלומים - אז בעצם למה הביקורת.

משה אביבי: אבל בעקרון ההחלטה העקרונית של ההתאחדות לכדורגל שביקורת תקציבים תיעשה על ליגות שמוגדרות כליגות מקצועיות וזה שלוש הליגות הבכירות.

משה אביבי: זה ככה גם נעשה בעולם.

משה אביבי: אני חושב שאצלנו העניין הזה אפילו על יותר ליגות באופן יחסי למספרי הליגות מאשר במקומות אחרים באירופה.

משה אביבי: חשוב לדעת שאופ"א הנהיגה לאחרונה, וזה ייכנס בעונת המשחקים הבאה, נושא של רישוי מועדון.

משה אביבי: כל מועדון שרוצה להשתתף במפעלים האירופיים, ואני מדבר על מועדונים ולא התאחדויות, יהיה חייב לעמוד בקריטריונים של רישוי.

משה אביבי: אחד הקריטריונים, אם לא החשוב ביותר, זה הנושא של בקרה תקציבית.

משה אביבי: כשאנחנו עבדנו מול אופ"א והגשנו להם את תקנון בקרת תקציבים שלנו, התברר לנו שמבחינה זו ההתאחדות לכדורגל ביחס למדינות אחרות באירופה, נמצאת במצב מאוד מתקדם בכל מה שקשור לבקרת תקציבים.

משה אביבי: אופ"א כמעט לא דרשה מאיתנו שינויים בנושא בקרה תקציבית, אלא קיבלה את הדברים כפי שהם במסגרת הרישוי של מועדונים ישראליים.

משה אביבי: עובדי ההתאחדות לכדורגל - בעניין הזה לאחר הביקורת, יו"ר הנהלת ההתאחדות פנה והודיע לחברי מזכירות ההתאחדות ולהנהלת ההתאחדות שחל איסור מוחלט על התערבותם בעניין הזה.

משה אביבי: וגם התקיימה ישיבה עם עובדי ההתאחדות והוסברו להם הדברים ונאמר להם, שכל הנחיה, הוראה, חייבת לעבור אליהם באמצעות מנכ"ל ההתאחדות ולא ישירות על ידי גורמים נבחרים.

גברי לוי: בהתאחדות.

גברי לוי: הכל דרך המנכ"ל.

משה אביבי: פנים קדימה, חלקם כהערה על דברים שנעשו בעבר.

משה אביבי: דוח הביקורת, מחסן מרכזי.

משה אביבי: כדי לבחור את האדם המתאים, ההתאחדות פנתה לארגון גמלאי צה"ל וביקשה לקבל רשימה של אנשים בעלי רקע מקצועי מתאים באפסנאות וכו', ובחרה מתוכם אחד שנראה מתאים שהוא מנהל את המחסן הממוחשב של ההתאחדות לכדורגל, ואכן יש מחסן מרכזי.

משה אביבי: הרכישה עצמה נעשית באמצעות מכרז וכפי שאמרתי, ההתאחדות לאחרונה סיימה הליך של מכרז בנושא הזה.

משה אביבי: ובאותו הקשר אני רוצה לומר שהיתה הערה של המבקר שבסופו של דבר ההתאחדות לכדורגל לא הצליחה במכרז שהסכום שהיא קיבלה יכסה לה את כל ההוצאות שלה, שהיו לה בנושא הביגוד באותה תקופה.

משה אביבי: ועובדתית זה כמובן נכון.

משה אביבי: ההערה שלנו בנושא הזה היתה שכאשר התקשרנו מלכתחילה עם אותו זכיין - היה מספר יחסית מצומצם של נבחרות.

משה אביבי: מאז נוספו מספר נבחרות ולכן היקף ההוצאות גדל.

משה אביבי: כמו נערים ונשים.

משה אביבי: ובנוסף לכך גם סכום חסות של 500 אלף ש"ח עבור החסות שמקבל הזכיין - אנחנו מאוד מקווים שזה יכסה - אבל תמיד לזכור שמדובר בעניין מסחרי ולא תמיד ניתן לספק בדרך כזו את כל הצרכים של ההתאחדות.

משה אביבי: אנחנו מקווים שזה יענה על הצרכים הפעם.

משה אביבי: יצאנו גם במכרז נוסף.

משה אביבי: אני רוצה לציין שלמכרזים שלנו ניגשות כל חברות הנסיעות הגדולות ביותר.

משה אביבי: ורק לפני זמן מאוד קצר נבחר זכיין פעם נוספת לתקופה של שלוש שנים.

משה אביבי: שלהתאחדות יש אפשרות יציאה בתום כל שנת התקשרות.

משה אביבי: היתה הערה של המבקר בנושא של סדרנות - היה לנו מכרז בין שלוש חברות - היו הערות לגבי העניין הזה.

משה אביבי: אני רוצה לציין שלצערנו הרב בשנים האחרונות לא מתקיימים בארץ - הסדרנות היא בעיקר למשחקים של נבחרות ישראל - לא מתקיימים בארץ משחקי כדורגל כפי שאתם יודעים, בגלל המצב הביטחוני, איפ"א לא אישרה לנו את העניין הזה.

משה אביבי: אנחנו עכשיו נמצאים בפתח לפני מוקדמות אליפות העולם והגוף האחר שמארגן זאת, זה פיפ"א וההתאחדות הכדורגל העולמית.

משה אביבי: יש לנו הבטחה ואנחנו מקווים שכך יהיה, שהמשחקים יהיו בארץ.

משה אביבי: לקראת המפעל הזה שמתחיל בספטמבר, אנחנו מתכוונים לצאת במכרז ולבחור את החברה או את החברות שתטפלנה בעניין הזה.

משה אביבי: בנושא המכון הרפואי היתה הערה, בינתיים זה לא רלוונטי כי ההתאחדות בעצם השכירה, ההתאחדות לא מנהלת היום מכון רפואי משלה אלא היא השכירה בעצם לקופ"ח מאוחדת שטח מהמכון ששם היא מנהלת מכון רפואי.

משה אביבי: להתאחדות יש הסכם איתה לגבי זה ששופטי הכדורגל - ההערה היתה לגבי שופטי הכדורגל - יוכלו לקבל את הבדיקות הרפואיות ללא תמורה במסגרת ההתקשרות איתם.

משה אביבי: מאחר ואנחנו מדברים בכמות מאוד גדולה של שופטים שחלקם נמצאים במחוזות רחוקים מדן ועד אילת, לגבי אלה שנמצאים במקומות רחוקים וצריכים לעבור את הבדיקות, הם עושים זאת במכונים רפואיים שנמצאים באזור שלהם.

גברי לוי: להבהיר שהרופא והמעסה הם הרופאים של נבחרת ישראל כל השנה.

גברי לוי: של כל הנבחרות בעצם.

גברי לוי: זאת אומרת, הרופא הראשי שלנו הוא הרופא שמטפל בכל נבחרות, מהילדים והלאה.

גברי לוי: והוא דואג שיהיה רופאים ומעסים בכל מקום.

גברי לוי: לכן אנחנו מעסיקים אך ורק רופא אחד ומעסה אחד שהם קבועים לנבחרת הלאומית.

גברי לוי: לא במכון - זה בדרך כלל מהצפון.

גברי לוי: הגענו למסקנה שעלות הבאתם מהצפון למכון בת"א, גבוהה יותר מהבדיקה עצמה.

גברי לוי: ולכן כל אלה שגרים בצפון, אנחנו עושים להם היום בדיקות בצפון.

גברי לוי: היום, לאחר דוח מבקר המדינה, כל היתר נבדקים חינם במכון הרפואי.

משה אביבי: בדיקות הכושר האלה , אלה בדיקות שההתאחדות מארגנת אולם במכון ווינגייט.

משה אביבי: היתה הערה בנושא המחשוב ,וגם הדוח מתייחס לכך, שאנחנו בחרנו ביועץ מקצועי שמלווה את ההתאחדות.

משה אביבי: היום בעצם, נכנסה להתאחדות מערכת מחשוב חדשה.

משה אביבי: אנחנו התנתקנו, כפי שמצוין בדוח, בהתייחסות לנושא של חברת מאג, אנחנו התנתקנו מחברת המחשוב הזו.

משה אביבי: והיום ההתאחדות מתנהלת באופן עצמאי בנושא המחשוב עפ"י ייעוץ וליווי שקיבלנו מיועץ מקצועי בעניין הזה.

משה אביבי: זה בהחלט גם משדרג את ההתאחדות לכדורגל בהרבה מאוד דברים שלכאורה נראים פרוזאיים, כמו נושא של שחקן, האם הוא עבר את כל התנאים המקדמיים כדי להוציא לו כרטיס שחקן או לא, זה כבר לא יד אדם, אלא בעקרון הכוונה שעוד בעונת המשחקים הזאת, כל הדברים יהיו בצורה ממוחשבת.

משה אביבי: והכוונה היא גם שהמחשוב יעבוד בעצם מרחוק.

משה אביבי: גם שופטי כדורגל יוכלו לדווח להתאחדות, אפילו ממקום שברגע שהם סיימו את המשחק, להעביר את הדוח ישר להתאחדות לכדורגל.

משה אביבי: והעניין ייכנס ויפעל בצורה הרבה יותר מסודרת כמו שהיה בעבר.

משה אביבי: גם בעניין הזה וככל שהתהליך הזה יושלם - אני חושב שאנחנו נהיה בעניין הזה גם בהתייחס למדינות באירופה -במקום טוב באמצע.

משה אביבי: וההערה בהחלט היתה במקומה והיישום בהחלט נעשה בנושא הזה.

משה אביבי: לגבי מספר התקשרויות, נושא של תאורה והגברה ומחסומים - שוב הנושאים האלה בעקרון לא קיימים כרגע, אין מסמכים של הנבחרת.

משה אביבי: אבל סמוך לאחר דוח הביקורת, ההתאחדות לכדורגל פנתה וקיבלה על הנושא הזה הצעות מחיר מכל אותם גופים.

משה אביבי: וגם נשלח למשרד מבקר המדינה עדכון בנושא הזה במסמך מ- 17.9.02 הן לעבודות ניקיון, הן לנושא התקשרויות שונות של מחסומים והגברה.

משה אביבי: כך שגם העניין הזה טופל ודווח.

משה אביבי: לגבי נושא של גביית חובות מהקבוצות שהיתה התייחסות -ונדמה לי שנאמר בדוח שבמועד הרלוונטי היו 140 אלף ש"ח חובות מקבוצות ליגה ב' וליגה ג' להתאחדות לכדורגל - נכון.

משה אביבי: החובות האלה הם חובות שנובעים בעיקרם מפסק דין בקנסות שמוטלים על ידי ביה"ד המשמעתי ומאגרות כאלה ואחרות.

משה אביבי: אבל ההתאחדות לכדורגל מקפידה שבתחילת עונת משחקים - קבוצה לא תוכל להירשם למשחקי העונה, אם לא סולקו כל החובות שלה.

משה אביבי: אז אנחנו משתדלים להקטין את מצבת החובות גם במהלך העונה עצמה.

משה אביבי: אבל בכל מקרה חשוב להדגיש, שתנאי לפתיחת עונת משחקים וזה מעוגן בתקנון הרישום שלנו - הוא שקבוצת כדורגל סילקה את כל החובות שלה להתאחדות.

משה אביבי: כך שאם במהלך שנה זה לא עומד על אפס - בתחילת עונת משחקים כך זה אמור לעמוד.

גברי לוי: לא רוצים באמצע העונה לבוא ולהגיד להם רבותיי, אם לא תשלמו - לא תשחקו.

גברי לוי: ולכן אנחנו נותנים להם אוויר עד סוף עונה - בסוף עונה לפני הרישום החדש - הם חייבים להגיע אפס.

גברי לוי: יכול להיות שבשנה הבאה עוד פעם הם צוברים קצת - אנחנו מתנהגים אליהם בסבלנות.

גברי לוי: ולפי דעתי אין דרך אחרת.

משה אביבי: הזה פועלים בהתאם.

משה אביבי: מחסן, ביגוד - כבר נשאלתי והשבתי על העניין.

משה אביבי: בנושא של צבירה ופדיון ימי חופשה - אני מציע שאולי היו"ר יוכל להתייחס.

משה אביבי: בעקרון אני יכול לומר בנושא הזה, שיצאה הנחיה ומספר ימי החופשה מצומצם ועובדים חויבו לנצל את זה.

משה אביבי: העובדים עומדים ופועלים בהתאם להנחיות בנושא הזה.

משה אביבי: היתה הערה בנושא של נסיעה של ראשי ההתאחדות לקונגרס של פיפ"א לגבי התקופה - והיום ההקפדה היא, גם אמרנו את זה אז, שכך זה מקובל בהרבה מאוד התאחדויות.

משה אביבי: שיש קונגרס פיפ"א שגם מתקיימים בו, מונדיאלים או מונדיאל נשים, בדרך כלל באים גם לקונגרס וגם נשארים לחלק מהמשחקים.

משה אביבי: ההתאחדות מקפידה שיציאה לקונגרס כזה לא תעלה על שבעה ימי נסיעה.

גברי לוי: אחרי שקיבלנו את דוח מבקר המדינה, הבאתי להתאחדות הצעה שמהיום והלאה לא ייסעו ליותר מ- 7-8 ימים בהתאם לצורך ובזה נגמור את הסיפור, לא נעלה על עצמנו הוצאות מיותרות.

גברי לוי: זו החלטה שהתקבלה באופן רשמי.

גברי לוי: ראשי המשלחות לא נוסעות ב- business class.

גברי לוי: המאמן לא נוסע, כשנוסעת נבחרת ישראל, מלבד היו"ר, אף אחד לא נוסע ב- business class.

גברי לוי: דרך אגב, אנחנו גם לא נותנים לו להשתמש בנקודות אישיות שיש לו וכאלה, הוא חייב לשבת עם כולם.

אהוד רצאבי: לגבי השאלה אודות היועץ משפטי, עדיין לא קיבלתי תשובה אבל אני ארחיב את זה לעוד שתי שאלות באותו נושא.

אהוד רצאבי: האם זה נכון, אני לא יודע, כי זה הכל שמועות ששמעתי ואני לא יודע אם זה נכון או לא.

אהוד רצאבי: 1: לגבי השכר.

אהוד רצאבי: 2:

אהוד רצאבי: לגבי הנושא שזה נעשה לשלוש שנים בלי אפשרות לשבור אותו.

אהוד רצאבי: 3: שזה לא אושר ולא הובא לידיעת המזכירות.

גברי לוי: דבר שני לגבי השכר.

גברי לוי: אנחנו הקמנו וועדה שתטפל בשכר.

גברי לוי: אני לא הייתי חבר הועדה, אבל היתה ועדה של רואה חשבון ועוה"ד שטיפלו בעניין.

גברי לוי: היועץ משפטי של ההתאחדות לכדורגל הוא לא רצה שכר, לא גבוה.

גברי לוי: וכמובן שהשתתפויות בבית המשפט ושעות, לפי תעריפים של לשכת עוה"ד.

גברי לוי: אני הקמתי ועדה, אני יודע שהעבודה של יועץ משפטי בהתאחדות לכדורגל, זה שעות על גבי שעות.

גברי לוי: אני לא זזתי בכל שבע השנים שאני הייתי בהתאחדות, בלי שהיועץ משפטי היה על-ידי כל הזמן.

גברי לוי: מדוע - לא רוצה להסתבך.

גברי לוי: כל דבר שאני עשיתי - היה בפיקוח היועץ משפטי.

גברי לוי: ולכן תשים לב, עם כל הביקורת שהיתה למבקר המדינה - הוא לא מצא - לא שחיתויות, לא גניבות, לא דברים מהסוג הזה.

גברי לוי: שמרו על יושר.

גברי לוי: אני מוכרח להגיד שהיועץ המשפטי מושיב אדם במשכורת מלאה שיושב מ- 7:30 עד 16:30 באופן קבוע בהתאחדות ומקבל את שכרו.

גברי לוי: זה המצב, אנחנו הגענו למסקנה שכך נכון וצודק.

גברי לוי: אני עומד על כך ששכרו של היועץ המשפטי בהתאחדות לכדורגל, הוא שכר ראוי, נכון ומגיע לו כל שקל.

גברי לוי: אנחנו לא ניצלנו מספיק את הפרסום ובינתיים הם נכנסו עם נאמן.

גברי לוי: מותר לנו לנצל את זה, נדמה לי, עד סוף העונה הזאת.

גברי לוי: אנחנו עכשיו במו"מ איתם על איזה סכום ואיך שהם בכל זאת יתנו לנו חלק.

גברי לוי: זה דרך אגב, כסף של הקבוצות - לא של ההתאחדות.

גברי לוי: ואת ה-5.5 מיליון הם שילמו מראש.

גברי לוי: כך שלא היתה לנו שום בעיה עם ערוץ 10.

אהוד רצאבי: לא משלמים אותם?

איצ'ה מנחם: כפי שהם צריכים לשלם אותו.

איצ'ה מנחם: יש לנו איתם חוזה לשלוש שנים, כאשר ישנה אופציה שב- 1 במרץ אפשר יהיה לחדש את ההסכם איתם.

איצ'ה מנחם: כרגע ההסכם ל -13.5 מיליון דולר לשנה.

איצ'ה מנחם: עד לרגע זה קיבלנו כ- 7 מיליון דולר.

איצ'ה מנחם: אני רוצה להזכיר לך שאנחנו נמצאים לקראת אמצע העונה, כך שמבחינת הסדר התשלומים, אנחנו מקבלים את הכספים.

איצ'ה מנחם: יש פיגור מסוים, אבל אנחנו בימים האלה מקווים לדבר איתם, על-מנת שהם ישלימו.

גברי לוי: יחד עם זאת, יפרט שוקי, מה אנחנו מכריחים בעניין של הנוער.

איצ'ה מנחם: בקרית-אתא ולאחר מכן ישחקו בדימונה.

איצ'ה מנחם: היום משחקים נגד רומניה, שבוע שעבר שיחקו באשקלון נגד אוקראינה.

איצ'ה מנחם: בנוסף לזה, וזאת התשובה לשאלה שלך, אנחנו הקמנו בימים האחרונים שישה מחוזות על-מנת שנוכל לאתר את הילדים מכל רחבי המדינה.

איצ'ה מנחם: מאילת בדרום ועד הצפון הרחוק, על-מנת שאותם ילדים יוכלו להיות מכונסים בתוך אותן נבחרות מחוזיות.

איצ'ה מנחם: ולכל הנבחרות האלה יש שני מאמנים.

איצ'ה מנחם: הם יתאמנו פעמיים בשבוע, ומתוכם גם ייקבעו הנבחרות העתידיות.

איצ'ה מנחם: כך שנושא הנוער הוא מאוד חשוב.

איצ'ה מנחם: שמחתי לשמוע את זה כאן.

איצ'ה מנחם: ויש לנו תקציב לעניין הזה בתוך תקציב ההתאחדות.

איצ'ה מנחם: לא מזמן החלטנו להקים נבחרת נערים נוספת בגילאים יותר צעירים, ולשמחתי הרבה היא גם הצליחה מאוד במשחקי המבחן שלה נגד קבוצות מחו"ל.

גברי לוי: דברים שונים לגמרי.

גלעד ארדן: מה שציין המבקר שלא רואים דרכי בקרה.

גברי לוי: איך לצבוע את זה, אני אשמח.

גלעד ארדן: את זה.

גלעד ארדן: אתה סותר את עצמך.

גברי לוי: אשלם את זה בדיוק?

יהושע כהן: התקנון מחייב שלפחות 10 אחוז מסכום התקציב התפעולי המינימלי של הקבוצות - יוקצו למח' נוער.

יהושע כהן: אנחנו יושבים בתחילת כל עונה עם נציגי הקבוצות.

יהושע כהן: אנחנו מוודאים שלפחות הסכום המינימלי יהיה בתקציב.

יהושע כהן: ונכון ואתה יודע שלפעמים באות קבוצות ונותנות פחות, אין לקבל אישור לתקציב אם לא נכללים ה-10 האחוז המינימליים האלה.

יהושע כהן: יותר מכך, יש קבוצות שתפעול הנוער נדון במסגרת נפרדת.

יהושע כהן: אנחנו לא נסכים ש-10 אחוז לא יופיעו בתקציב אם לא נקבל אישור מרואה חשבון של הגוף הנפרד שבו יוכיח לנו שהם עמדו ב-10 אחוז עליה.

יהושע כהן: בסוף העונה, אנחנו מקבלים דוח כספי ובדוח הכספי יש לנו את הדוח של ההוצאות וההכנסות .

יהושע כהן: בנושא התחייבויות-חובות - הדוח הזה נכון לתאריך מסוים והוא מתייחס לעונה מסוימת.

יהושע כהן: ומה שכתוב בו בעקרון נכון.

יהושע כהן: אלא שמאז עברו הרבה מים, כמו שאומרים, והשתנו הרבה דברים.

יהושע כהן: ואני מחזיק בידיי מסמך שבעצם נותן אפשרות לבדוק מה קרה מאז ועד היום.

יהושע כהן: והמסמך הזה מתייחס לסוף ארבע עונות.

יהושע כהן: סוף עונת 99-2000, 2000-2001, 2001-2002, 2002-2003.

יהושע כהן: 2003-2004 - עכשיו העונה בעיצומה, סך הכל ההתחייבויות ו של קבוצות ליגת העל, שזה עיקר הכסף, ירדו מ- 180 מיליון ש"ח.

יהושע כהן: זה מאוד דרמתי, וזה נעשה במשך ארבע עונות.

יהושע כהן: האמת צריכה להיאמר שזה נעשה, בעיקר מכיוון שאנחנו אילצנו את בעלי הקבוצות, או נקרא לזה בעלי העניין בקבוצות, את הסכומים שהם הקצו לקבוצות והם חשבו שזאת תהיה הלוואה שהם יוכלו לקבל אותה חזרה - זה מופיע היום כהון, הם לא יכולים להוציא את זה מהקבוצות.

יהושע כהן: זה החלק מההון של הקבוצה וזה הקטין את החובות.

יהושע כהן: אני אשאיר אחר כך מסמך עם המספרים האלה.

גלעד ארדן: אני רוצה לציין באמת שבתקופה האחרונה יש הרבה יותר שיתוף פעולה מצד ההתאחדות ובאמת הוקמה וועדה מצומצמת יותר בראשות רונית תירוש ובהשתתפותי, יחד עם יו"ר ההתאחדות, מר מנחם ויחד עם צביקה ורשביאק, ועוד עו"ד חיצוני, עו"ד חנוך קינן.

גלעד ארדן: כאשר ההסכמה עם ההתאחדות היתה, ההסכמות שיושגו שם בוועדה, יובאו לאישור האסיפה הכללית של ההתאחדות לכדורגל.

גלעד ארדן: כאשר אנחנו רואים את הבעיה או את הצורך המרכזי בשינוי, במבנה הנהלת ההתאחדות.

גלעד ארדן: שברגע שבהנהלה יהיו נציגים מטעם הציבור, מה שהיום חסר, או ייצוג קצת הרכב אחר, גם מבחינת ייצוג לנשים, או קצת יותר ייצוג לאינטרס הציבורי.

גלעד ארדן: זה בהחלט ישפיע גם על הדברים האחרים, אולי חלק מהם באו לידי ביטוי בדוח המבקר.

גלעד ארדן: אני שוב אומר, כרגע יש לנו שיתוף פעולה, השיתוף הפעולה הזה ייבחן האם באמת האסיפה הכללית של ההתאחדות תקבל את המסקנות של הוועדה שהקמנו.

גלעד ארדן: אם היא תקבל את זה ותשנה את התקנון ואת ההרכב ההנהלה - אני חושב שרוב החולאים שהצביעו עליהם הדוחות השונים - יבואו לידי תיקון.

גלעד ארדן: אם האסיפה הכללית לא תשנה את מבנה ההנהלה בהתאם למה שנסכים - אז אנחנו אולי ניאלץ לשקול חקיקה.

גלעד ארדן: אבל זה הדבר האחרון שהייתי רוצה להגיע.

גלעד ארדן: כי אני לא חושב שבתחום כמו כדורגל, הכנסת צריכה לעסוק בחקיקה.

גלעד ארדן: וגם לא חקיקת משנה ושום חקיקה.

גלעד ארדן: אבל אנחנו מקווים שלא נגיע לזה.

גלעד ארדן: כי כמו שאמרתי, יש היום שיתוף פעולה ואני מברך על השיתוף פעולה הזה ומקווה שהוא ימשיך כך.

גברי לוי: לכדורגל וקבוצות הכדורגל, מתוקצבות מתקציב המדינה.

גברי לוי: אני רוצה להודיע לך, שמתקציב המדינה שקל אחד לא הולך לקבוצות הכדורגל.

גברי לוי: הדבר היחיד שקבוצות הכדורגל מקבלות, חלק קטן מאוד ממועצת ההימורים שנמצא באמות מידה כאלה ואחרות, וההתאחדות לכדורגל מקבלת כפי האיגודים מקבלים.

גברי לוי: יש איזושהי נוסחה.

גברי לוי: בכל זאת הבדל.

גברי לוי: דבר שני, אני רוצה להתייחס בשנייה לוועדת סטרשנוב.

גברי לוי: וועדת סטרשנוב זה לא מבקר המדינה, אלא זו וועדה שהקימו.

גברי לוי: אין לה שום סמכויות ואין לה שום דבר לבסס.

גברי לוי: אלו הצעות להתאחדות לכדורגל שכשהן טובות אפשר לקבל אותן וכשלא מסכימים - אי אפשר לקבל אותן.

גברי לוי: לא יהיה שום חוק, מר ארדן, מפני שברגע שייצא חוק, איך בוחרים בהתאחדות לכדורגל_ _ _.

המבקר אליעזר גולדברג: אבל אני לא מוציא מכלל אפשרות שבעתיד תיערך ביקורת נוספת כדי לבדוק את הדברים.

אמנון כהן: אני מבקש לשלוח את הנהלים הכתובים להוצאת משלחות לחו"ל, הן למבקר והן לוועדה לביקורת המדינה.

אמנון כהן: אני גם מבקש לשלוח לוועדה לביקורת המדינה, את תיקון הליקויים שהגשתם למבקר המדינה, אני רוצה לראות אותם, בהקשר לדוח של מבקר המדינה.

אמנון כהן: לנושא השני של ועדת סטרשנוב, אני מבקש לשלוח את תיקון הליקויים גם בדוח הזה, על-מנת שהמבקר יחליט אם לעשות ביקורת נוספת, או שאנחנו כוועדה נרצה לבחון אותה שוב אחרי מספר חודשים, מה שיושם בעיקר, על מנת שנוכל להחליט אם בעוד חודשיים-שלושה ניפגש שוב על מנת לשמוע.

איצ'ה מנחם: בעניין הניסיון לדחות את הישיבה, כפי שהזכרת בהתחלה, אנחנו רצינו לדחותה במספר ימים רק מסיבה אחת, כי רצינו להעביר לוועדה מסמכים וחומר מסודר, כפי שנתבקשנו ע"י היו"ר אמנון כהן.

איצ'ה מנחם: אני רוצה להודות בשם כל חבריי לכולכם.